Toshkent viloyatida talonchilik qilgan taksichi ushlandi

Toshkent viloyatining Angren shahrida jinoyat sodir bo‘ldi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda.
Ma'lum bo‘lishicha, 27 aprel kuni  M.S. IIBga murojaat qilib, shu yil 23 aprel soat 02.00larda “Jasmina” kafesi oldidan “Tiko” rusumli avtomashinasiga yo‘lovchi sifatida o‘tirib, uyi oldiga kelgan vaqtida ushbu avtomashina haydovchisi uning mastligidan foydalanib, qo‘lidagi paket ichidan 1 mln so‘m pullarini talonchilik yo‘li bilan tortib olib qo‘yganligini ma'lum qilgan.
Ko‘rilgan choralar natijasida ushbu jinoyatni Angren shahar Iltifot ko‘chasida yashovchi, muqaddam sudlangan E.K. sodir etganligi aniqlanib ushlangan.